ककराझार: ककराझार जिल्लानि बेन्दोंआव थानाय गसायगाव दालाय मावख’नि सिङाव कसुगाव हालामनि थाखाय गोबाव सम थाबथानानै थालांनाय माखासे गामिफोरनि थाखाय हानि फाट्टाफोरखौ SDO नि Conference Hall आव रान्नानै होयो।
 गामिफोरा जाबाय फारियै- दनगुरि, थाइगिरगुरि, आरो लाहनफुर।  बिथांमोनहा गोबाव समनिफ्रायनो Forest Land आव हानि फाट्टा गैयालासे राज्यो जाबोगासिनो दंमोन।
 बे हाबाफारियाव बाहागो लादोंमोन गसायगावनि SDO Wilburn S Daimary, ACS, म्रितुनजय नार्जारि (MCLA), माजेन्द्र नार्जारि (MLA), बारग MCLA सबाराम बसुमतारि, ACF आरो गुबुन गुबुन आलासिफोरा बाहागो लादोंमोन। 